Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 27.08.2013

Návrh 

na predaj pozemku registra „C“ KN parc. č. 12922/1 – zastavané plochy a nádvoria o výmere 383 m2, katastrálne územie Nové Mesto, pre Janu Hergottovú, rod. Bartalskú, bytom Pluhová 59, 831 03 Bratislava, podľa ustanovenia § 9a ods. 8 písm. b) zákona            č. 138/1991 Zb. o majetku obcí v znení neskorších predpisov

Predkladá:						       Materiál obsahuje:
Ing. Ľudovít Kollárik					       1. 	Návrh uznesenia
prednosta MÚ	BA-NM				       2. 	Dôvodovú správu
							       3.	Postúpenie žiadosti 
							       4. 	Žiadosť o odkúpenie pozemku
							       	adresovaná starostovi MČ
							       5. 	Znalecký posudok č.3/2013
                                                                                	       6. 	Snímku z mapy
							       7.	Žiadosť o predchádzajúci súhlas 
								č. Star.: 62/2013 zo dňa 17.1.2013
							       8. 	Predchádzajúci súhlas 
								č. 05 01 0041 13 zo dňa 6.6.2013
                                                                                	        9. Poskytnutie informácie 
								zo dňa 25.4.2013                                                                         	 

Spracovateľ:						       Stanovisko právnej skupiny:
Mgr. Marianna Moravcová Tomčíková	- nie je potrebné
poverená vedením oddelenia PPaSM

Na rokovanie prizvať:
spracovateľa

			

august 2013

Návrh uznesenia

Miestne zastupiteľstvo Mestskej časti Bratislava - Nové Mesto

schvaľuje

predaj pozemku registra „C“ KN parcely č. 12922/1 – zastavané plochy a nádvoria o výmere 383 m2, ktorý je Správou katastra pre hl. mesto SR Bratislavu vedený na LV č. 5567 v katastrálnom území Nové Mesto pre Janu Hergottovú, rod. Bartalskú, bytom Pluhová 59, 831 03 Bratislava,  ktorá je výlučnou vlastníčkou rodinného domu so súpisným číslom 938 nachádzajúcom sa na prevádzanom pozemku, a to za všeobecnú hodnotu pozemku tak ako je stanovená v znaleckom posudku č. 3/2013 zo dňa 09.01.2013, v súlade s ustanovenia § 9a ods. 8 písm. b) zákona č. 138/1991 Zb. o majetku obcí v znení neskorších predpisov, a to za kúpnu cenu:

celkovo 65 600,00 €

za podmienky, že kúpna zmluva bude kupujúcimi podpísaná v lehote 60 dní od schválenia uznesenia v Miestnom zastupiteľstve a  kúpna cena bude uhradená v lehote 15 dní odo dňa obojstranného podpísania kúpnej zmluvy. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

-	s pripomienkami

-	bez pripomienok

DÔVODOVÁ  SPRÁVA

Dňa 07.11.2012 bola Miestnemu úradu Bratislava – Nové Mesto zo strany Magistrátu hl. mesta SR Bratislavy, oddelenia správy nehnuteľností odstúpená k priamemu vybaveniu žiadosť pani Jany Hergottovej (ďalej len „žiadateľka“), evidovaná pod podacím číslom 10924/2012. Následne dňa 28.11.2012 bol starostovi mestskej časti Bratislava – Nové Mesto doručený rovnopis žiadosti o kúpu pozemku registra „C“ KN parc. č. 12922/1- zastavané plochy a nádvoria vo výmere 383 m2, k. ú. Nové Mesto, evidovaná pod číslom STAR.: 1774/2012.

Predmetom oboch žiadostí je kúpa pozemku registra „C“ KN parc. č. 12922/1- zastavané plochy a nádvoria vo výmere 383 m2, k. ú. Nové Mesto (ďalej len „predmetný pozemok“), na ktorom sa nachádza rodinný dom vo výlučnom vlastníctve žiadateľky. 

Predmetný pozemok bol súčasťou pozemnoknižných pozemkov:
-	parc. č. 12921 – v pozemnoknižnej vložke č. 12982 v prospech vlastníkov Ján Obert a Júlia Obertová, rod. Šinkovičová každý v ½;
-	parc. č. 12922 – v pozemnoknižnej vložke č. 13042 v prospech vlastníka Štefan Šimkovič a Mária Šimkovič, rod. Ober každý v ½.
Pozemnoknižné pozemky (parc. č. 12921 a parc. č. 12922) boli Ústredným národným výborom v Bratislave vyvlastnené za náhradu v prospech Dynamit Nobel, n. p. v Bratislave, za účelom výstavby rodinných domov. Hospodárskou zmluvou č. 469/1969 zo dňa 25.03.1969 tieto pozemky boli prevzaté Obvodným národným výborom Bratislava Nové Mesto v prospech Obvodného podniku bytového hospodárstva – IV, predchodcu Bytofondu.

Mestská časť vo veci konala od roku 2008, keď sa pokúšala o zápis predmetného pozemku na list vlastníctva, avšak pre nečinnosť vlastníka – hl. mesto bolo toto konanie zastavené a vec bola doriešená až po ROEP-e formou reklamácie. Oprávnenosť postupu vo veci zápisu predmetného pozemku v prospech hlavného mesta SR Bratislavy nakoniec potvrdil aj Magistrát hl. mesta SR Bratislavy, a to postúpením vyššie spomenutej žiadosti žiadateľky k priamemu vybaveniu mestskej časti. Dňa 17.01.2013 pod našim č. STAR.: 62/2013 bol v súlade s ustanovením čl. 80 ods. 5 Štatútu hlavného mesta SR Bratislavy vyžiadaný predchádzajúci písomný súhlas k odpredaju predmetného pozemku. Dňa 22.07.2013 pod č. j.: MAGS SNM 40183/2013-2/310464 zo dňa 06.06.2013 bol doručený predchádzajúci súhlas  č. 05 01 0041 13, z ktorého vyplýva nasledovné:
1.	cena prevádzanej nehnuteľností bude najmenej vo výške všeobecnej hodnoty majetku stanovenej v znaleckom posudku č. 3/2013 zo dňa 09.01.2013, nie však nižšia ako               171,26 €/m2;
2.	predaj bude uskutočnený v súlade s ustanoveniami zákona č. 138/1991 Zb. o majetku obcí v znení neskorších predpisov;
3.	na predmet predaja nie je uplatnený reštitučný nárok podľa príslušných ustanovení právnych predpisov, okrem reštitučného nároku uplatneného podľa zákona č. 503/2003 Z. z. o navrátení vlastníctva k pozemkom a o zmene a doplnení zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov;
4.	v prípade uplatnenia predkupného práva – toto dohodnúť len pre hlavné mesto SR Bratislavu;
5.	v kúpnej zmluve bude dohodnutý termín zaplatenia kúpnej ceny patriacej hlavnému mestu SR v zmysle Štatútu hlavného mesta SR Bratislavy (ako aj prípadné sankcie) najneskôr do 30 dní odo dňa obojstranného podpísania kúpnej zmluvy.

Zároveň bola udelená plná moc k podpísaniu kúpnej zmluvy ako aj návrhu na vklad vlastníckeho práva do katastra nehnuteľností.

Podmienky uvedené v predchádzajúcom písomnom súhlase  č. 05 01 0041 13 zo dňa 06.06.2013 mestská časť splnila, keď najnižšia cena prevádzanej nehnuteľností (171,26 €/m2) vychádza zo Znaleckého posudku č. 3/2013 zo dňa 09.01.2013 vyhotoveného Ing. Petrom Vinklerom. Predaj predmetného pozemku je realizovaný podľa ustanovenia § 9a ods. 8         písm. b) zákona č. 138/1991 Zb. o majetku obcí v znení neskorších predpisov, t. j. podľa jednej z taxatívne uvedených výnimiek, kedy obec nepostupuje pri prevodoch svojho vlastníctva podľa ustanovenia § 9a ods. 1 a nasl. zákona č. 138/1991 Zb. o majetku obcí v znení neskorších predpisov, keďže predmetný pozemok tvorí neoddeliteľný celok so stavbou rodinného domu vo výlučnom vlastníctve žiadateľky. Reštitučný nárok na predmetný pozemok bol ukončený rozhodnutím č. 1707/92/Pú-Bc zo dňa 15.01.1996, právoplatným dňa 18.03.1996 (viď. príloha č. 8). Predkupné právo nie je uplatňované nakoľko predvodom vlastníctva k predmetnému pozemku je riešené majetkové usporiadanie nehnuteľností ako celku, t. j. vlastníctvo rodinného domu a predmetného pozemku.